cyanic-selkie/wikianc huggingface dataset:
Tarašiškių piliakalnis
Piliakalnis
Piliakalnis buvo įrengtas atskiroje kalvoje. Aikštelė apvali, apie 20 m skersmens, iškiliu viduriu. Šlaitai vidutinio statumo, 6­-7 m aukščio. Piliakalnio pašlaitėje rasta smulkių lipdytų puodų šukių.
Piliakalnis buvo apardytas arimų, XX a. septintame dešimtmetyje pateko į raketinės bazės teritoriją (likviduota 1987 m.) ir buvo nukastas žvyrui. Dabar tai lygi dirbama žemė.
Piliakalnis datuojamas I tūkstantmečiu.
Tyrimai
1954 m. piliakalnį žvalgė Istorijos institutas.
Pastaba: Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną
Berlyno siena
thumb|Berlyno okupaciniai sektoriai, pažymėta siena ir praėjimo punktai (1989) Berlyno siena – saugoma įtvirtinta užtvara, skyrusi Berlyną 1961–1989 m. Siena apsupo Vakarų Berlyną, atskirdama jį nuo Rytų Vokietijos teritorijos. Sienos statybą Vokietijos Demokratinė Respublika pradėjo 1961 m. rugpjūčio 13 d. Siena atkirto Vakarų Berlyną nuo jį supančios Rytų Vokietijos, taip pat ir nuo Rytų Berlyno.
Istorija
Po Antrojo pasaulinio karo pabaigos 1945 m. pagal Jaltos konferencijos nutarimus Vokietija buvo padalinta į keturias okupacines zonas, kurias valdė sovietų, amerikiečių, britų ir prancūzų administracija. Buvusi Trečiojo Reicho sostinė Berlynas, nors ir iš visų pusių supamas sovietų okupacinės zonos, taip pat buvo padalintas į keturis sektorius.
Visą šaltąjį karą vienu iš ryškiausių tarp supervalstybių įtampos židinių liko Vokietijos bei jos sostinės Berlyno padalijimas. Matydamos, kad su sovietais nepavyks susitarti, Vakarų valstybės sujungė savo okupacinius sektorius į vieną ir įvedė bendrą valiutą. Taip buvo padėti pagrindai demokratinei Vakarų Vokietijos valstybei sukurti. Šis sprendimas sukėlė SSRS pyktį. J. Stalinas įsakė kariuomenei pradėti Vakarų valstybių kontroliuojamos Berlyno dalies blokadą. Taip tikėtasi priversti anglų, prancūzų ir amerikiečių kariškius pasitraukti. Be apsaugos likęs miestas būtų patekęs į sovietų valdžią. JAV vadovaujamos Vakarų šalys nusprendė nepasiduoti sovietams. Izoliuotai miesto daliai aprūpinti pasitelkti lėktuvai, kurie vadinamais "oro tiltais", į miestą dieną ir naktį gabeno reikalingus krovinius. Amerikiečiai pagrasino prireikus prieš sovietus panaudoti ir jėgą. Miestas atsilaikė. Patyręs nesėkmę, J. Stalinas 1949 m. įsakė nutraukti Berlyno blokadą.
Sienos statyba
Didžiulis pabėgėlių iš VDR į VFR srautas kėlė SSRS ir jos statytinių VDR komunistų susierzinimą. 1952 m. Sovietų Sąjunga uždarė Rytų Vokietijos sieną. Tačiau netrukus paaiškėjo, kad "geležinėje uždangoje" žiojėjo skylė - Vakarų Berlynas, kuris tapo Rytų Vokietijos pabėgėlių prieglobsčiu. 1961 m. kasdien Rytų Berlyną palikdavo daugiau kaip 1000 žmonių.
Sovietai pareikalavo, kad Vakarų valstybės pasitrauktų iš Berlyno, o miestą paskelbti tariamai laisvu demilitarizuotu miestu. Vakarų valstybėms kategoriškai atmetus sovietų reikalavimus, SSRS ir VDR 1961 m. rugpjūčio 13 d. užtvėrė visus kelius tarp Rytų ir Vakarų Berlyno ir pradėjo statyti Berlyno sieną. Nuolat tobulinama ir tvirtinama tarp kapitalistinio ir socialistinio Berlyno buvusi siena turėjo 2 mūrines užtvaras. Jas skyrė 145 m ilgio vadinamoji "mirties juosta" su šunimis, sargybos bokštais, prožektoriais, spygliuota viela ir ginkluota sargyba. Jai įsakyta šaudyti į mėginančius per sieną pabėgti į Vakarus. Per visą sienos egzistavimo laikotarpį daugiau kaip 5000 vokiečių pavyko įveikti pasienio su VFR ar Vakarų Berlyno kliūtis ir atsidurti Vakaruose. Apie 200 žmonių žuvo.
Sienos griuvimas 1989 m.
"Tautų rudens" įvykiai sulaukė atgarsio ir ilgiausiai reformas atidėliojančioje Eriko Honekerio vadovaujamoje VDR. Rytų Vokietijos valdžia buvo priversta atverti Rytus ir Vakarus skiriančią Berlyno sieną. 1989 m. lapkričio 9 d. džiūgaujant euforijos apimtai žmonių miniai, siena buvo pradėta ardyti ir nugriauta. VFR ir VDR valdžioms neliko nieko kita, kaip pradėti derybas dėl šalies suvienijimo. VFR kanclerio H. Kolio diplomatams pavyko įtikinti SSRS ir kaimynes, kad susivienijusi Vokietija jau niekada nekels grėsmės taikai. 1990 m. konferencijoje VFR, VDR, JAV, SSRS, D. Britanija ir Prancūzija pritarė Vokietijos suvienijimui. 1990 m. spalio 3 d. abi Vokietijos susijungė. Komunistinė SSRS satelitinių valstybių sistema Rytų Europoje žlugo.
Neigiami padariniai
Fiziškai miestą skyrusi Berlyno siena tapo ryškiausiu šaltojo karo, Rytų ir Vakarų priešiškumo, Europos padalijimo, svarbiausių žmogaus teisių nepaisymo bei pažeidimo simboliu. Berlyno sienos pastatymas laikomas ideologiniu SSRS pralaimėjimu. Negebėjimas perimti miesto kontrolės ir įveikti Vakarų demonstravo tuomečio SSRS lyderio Nikitos Chruščiovo silpnumą. Pasaulio akyse absurdiškai atrodė SSRS tvirtinimas apie socialistinės santvarkos pranašumus prieš kapitalistinę. Visi išvydo, jos socializmo privalumais besimėgaujantieji tikrovėje atsidūrė aptvertame savotiškame kalėjime. Tuometinio JAV prezidento Džono Ficdžeraldo Kenedžio laikysena per Berlyno krizę rodė, kad dėl miesto JAV ir toliau nepaisys jokio sovietų bauginimo ir spaudimo. Ši Vakarų valstybių politika nenuvylė ir daugiau tarptautinių krizių dėl miesto per šaltąjį karą nekilo.
Telefonija
Balsas gali būti perduodamas analoginėmis arba skaitmeninėmis (pvz., ISDN) telefoninėmis linijomis arba bevieliu tinklu (pvz., GSM), paketinio duomenų perdavimo duomenų tinklu (pvz., IP telefonija). Svarbi telefonijos charakteristika yra nedidelis vėlinimas (maksimaliai priimtinas yra 200 ms).
Isafjorduras
Isafjorduras – miestas šiaurės vakarų Islandijoje, prie Atlanto vandenyno. Yra oro uostas. Išvystyta žvejyba. Veikia muzikos mokykla, ligoninė, universitetinis centras.
Telefonija
Galiniai įrenginiai perduodant per telefono tinklus yra telefonai, perduodant per bevielį tinklą – mobilieji telefonai, o naudojantis IP telefonija – specialūs IP telefonai arba kompiuteriai.
Given to Fly
Given to Fly – amerikiečių alternatyvaus roko grupės „Pearl Jam“ daina, išleista 1998 m. sausio 6 d. kaip pirmasis albumo „Yield“ singlas. Dainos žodžius parašė grupės vokalistas Eddie Vedder, o muziką – gitaristas Mike McCready. Kartu single buvo pridėtos dainos „Pilate“ ir „Leatherman“. „Given to Fly“ tapo populiariausiu grupės singlu, pasiekusiu pirmąją vietą „Billboard Mainstream Rock Tracks“ reitinge, kurioje išbuvo šešias savaites, bei 21-ąją „Billboard Hot 100“. 2004 m. „Given to Fly“ buvo įtraukta į grupės geriausių dainų rinkinį „Rearviewmirror (Greatest Hits 1991–2003)“.
Telefonija
Automatiniam pranešimų priėmimui naudojami telefono atsakikliai arba balso pašto dėžutės. Skambinant telefono tinklu abonentai turi iš skaitmenų sudėtą telefono numerį, IP-telefonijoje gali būti naudojamas IP adresas.
Alfonsas Maldonis
Alfonsas Maldonis (1929 m. rugpjūčio 22 d. Naujaplentėje – 2007 m. spalio 6 d. Vilniuje) – Lietuvos poetas, vertėjas, visuomenės veikėjas.
Biografija
Mokėsi Pocelonių ir Alovės pradinėse mokyklose, 1941–1949 m. Alytaus gimnazijoje, Vilniaus I-oje gimnazijoje. 1949–1954 m. Vilniaus universitete studijavo lietuvių kalbą ir literatūrą. Studijų metais dirbo laikraščio „Lietuvos pionierius“ redakcijoje stilistu-korespondentu.
1954–1959 m. Valstybinės grožinės literatūros leidyklos redaktorius. Nuo 1958 m. LSSR rašytojų sąjungos narys, 1959–1962 m. rašytojų sąjungos poezijos konsultantas. 1962–1970 m. „Vagos“ leidyklos vyriausiasis redaktorius. 1970–1976 m. LSSR rašytojų sąjungos valdybos pirmininko pavaduotojas, 1976–1988 m. pirmininkas.
1981–1989 m. LKP CK narys. Nuo 1979 m. SSRS AT deputatas.
1988 m. birželio 3 d. buvo Lietuvos Persitvarkymo Sąjūdžio iniciatyvinės grupės, išrinktos Mokslų akademijos salėje vykusiame susirinkime, narys.
Kūryba
Pirmieji literatūriniai bandymai prasidėjo 1946 m., pirmuosius eilėraščius išspausdino 1956 metais. Nuo to laiko išleido eilėraščių rinkinius: „Viduvasaris“ (1958 m.), „Veja vėtra debesį“ (1960 m.), „Saulėti lietūs“ (1962 m.), „Auga medžiai“ (1965 m.), „Šitie metai“ (1966 m.), „Vandens ženklai“ (1968 m.), „Pėdsakai“ (1971 m.), „Rytas vakaras“ (1978 m.), „Rugiaveidė“ (1982 m.), „Artėjimas“ (1991 m.), „Mūs baltas ratas“ (1996 m.), „Tirpstantys ledynai“ (2003 m.); rinktines: „Kelionė“ (1975 m.), „Kai saulė teka“ (1978 m.), „Baltasis skersgatvis“ (1993 m.); „Rinktinius raštus“ (1984 m., 2 t.).
A. Maldonis taip pat vertė užsienio autorių poezijos kūrinius. Jo kūryba versta į užsienio kalbas: rusų, latvių, baltarusių, ukrainiečių, lenkų, anglų, vokiečių, prancūzų, ispanų, italų, estų ir kt. Atskirų eilėraščių versta ir į egzotiškas mongolų, hindi, bengalų, sorbų, svachilių kalbas.
Ferrari F50
Ferrari F50 – sportinis Berlinetta/Barchetta tipo Ferrari automobilis, gamintas 1995–1997 m. Iš viso buvo pagaminti 349 modeliai, iš kurių paskutinis Maranele pagamintas 1997 m. liepą. Šio automobilio idėja gimė iš 1990 m. Formulės 1 sezone naudoto Ferrari 641 automobilio.
Iki 100 km/val F50 įsibėgėdavo per 3,7 s.
Šio modelio variklis buvo naudojamas sportiniame 1994 m. prototipe Ferrari 333 SP.
Iš F50 modelio Ferrari sukūrė lenktynėms skirtą Ferrari F50 GT. Jis buvo perdarytas ne tik išoriškai, bet ir variklis siekė 750 AG, taip pat 1996 m. jis net tapo greitesniu už 333 SP modelį. Tačiau tai netiko Ferrari, kuri atšaukė šį projektą bei sutelkė visą savo dėmesį į Formulės 1 lenktynes. Visus tris F50 GT pagamintus modelius kompanija pardavė.
Prolaktinas
Prolaktino yra ir moterų, ir vyrų organizmuose, tačiau vyrams jo funkcija nėra galutinai išaiškinta. Manoma, kad jis dalyvauja spermos gamyboje. Tuo tarpu mergaitėms lytinio brendimo metu prolaktinas skatina pieno liaukų vystymąsi, nėštumo metu - pieną sekretuojančių ląstelių vystymąsi, o po gimdymo - pieno sekreciją. Nėštumo metu dėl tokio veikimo jo koncentracija moters organizme ženkliai išauga, tačiau savo maksimumą pasiekia po gimdymo, nes nėštumo metu padidėjusi estrogenų koncentracija slopina prolaktino veikimą. Po gimdymo sumažėjus estrogenų koncentracijai, prolaktino veikimas sustiprėja, todėl per 3 paras po gimdymo suintensyvėja pieno išsiskyrimas. Veikdamas į pieno liaukas prolaktinas skatina į pieną įeinančių medžiagų sintezę (baltymų, lipidų, laktozės), gliukozės paėmimą iš kraujo.
Prolaktostatinas, endorfinai, enkefalinai, simpatinė nervų sistema, noradrenalinas slopina prolaktino sintezę ir sekreciją, o prolaktoliberinas, histaminas, acetilcholinas, serotoninas, parasimpatinė nervų sistema, estrogenai - skatina.
Jūratė Darginavičienė
Biografija
1961 m. baigė Vilniaus universitetą. Nuo 1992 m. biologijos mokslų daktarė.
1961–1963 m. Gamtos apsaugos komiteto dendrologė. Nuo 1963 m. dirba Botanikos instituto Augalų fiziologijos laboratorijoje, nuo 2002 m. instituto tarybos pirmininkė. 1968–1975 m., 1993–1994 m., 1999–2000 m. dėstė Vilniaus universitete.
Mokslinė veikla
Mokslinių tyrimų sritis: fitohormonai, gravitropizmas, fitohormonų receptorių ir signalų perdavimo sistemos.
Kvietinių senosios kapinės
Kvietinių senosios kapinės, vadinamos ''Šv. Roko kapais, Maro kapeliais, Marų kapinaitėmis, Pilkapiais'' (valstybės saugoma kultūros vertybė: unikalus kodas - 24378, senas registro kodas - L710) – neveikiančios kapinės šiaurinėje Klaipėdos rajono savivaldybės teritorijos dalyje, Kvietiniuose (Dauparų-Kvietinių seniūnija), 1,03 km į šiaurės rytus nuo autostrados tilto per Miniją, upės dešiniajame krante.
Kapinės
Įrengtos Minijos dešiniojo kranto aukštumoje, lygioje vietoje. Netaisyklingo ovalo plano, pailgos šiaurės rytų - pietvakarių kryptimi, 64 m ilgio, 50 m pločio. Apjuostos griovio ir žemių pylimu, ant kurio sukrautas 0,7 m pločio,iki 1,0 m aukščio palaidų akmenų aptvaras. Jo pietryčių pusėje paliktas tarpas vartams. Paviršius nelygus, duobėtas. Laidojimo žymių nesimato. Už vartų pastatytas medinis kryžius su anotaciniu kultūros paveldo objekto ženklu. Kapinių viduryje stovi betoninis kryžius su įrašu „Ilsėkis ramybėje“, o rytinėje kapinių dalyje – kaltinis ornamentuotas kryžius ir betoninis kryželis.
Kapinės neveikiančios, pakraščiuose apaugusios aukštais medžiais, aptvertos spygliuotos vielos tvora.
Teritorijos plotas – 0,3 ha.
Į pietus ir pietryčius nuo kapinių plyti Kvietinių pilkapynas.
Istorija
Veikė XVI–XIX a., laidoti Kvietinių kaimo gyventojai. Vadinamos ''Šv. Roko kapais, Maro kapeliais, Marų kapinaitėmis, Pilkapiais''. Pasakojama, kad seniau jose stovėjo Šv. Roko koplyčia (bažnyčia) ir keli mediniai kryžiai. Jiems sunykus, 1935 m. du mediniai kryžiai atstatyti bei naujai pastatytas kaltinis kryžius, kuris sovietmečiu nudaužtas.
1935 m. medžiagą apie kapines surinko Valstybės archeologijos komisija. 1983 m. jas žvalgė Ignas Jablonskis. 1997 m. įrašytos į nekilnojamųjų kultūros vertybių registro laidojimo vietų sąrašą (L710), 1985 m. pripažintos valstybės saugomu kultūros paveldo objektu.
Donghojus
Donghojus  – miestas centriniame Vietname, prie Pietų Kinijos jūros, 260 km į šiaurę nuo Danango. Kvangbinio provincijos sostinė. 130 tūkst. gyventojų (2005 m.). Yra jūrų uostas.
Gegužės 23
Gegužės 23 yra 143-a metų diena pagal Grigaliaus kalendorių (keliamaisiais metais – 144-a). Nuo šios dienos iki metų galo lieka 222 dienos.
Šventės
(kol kas neįvestos)
Gyvūnų diena
Vardadieniai
Gertautas – Tautvydė – Ivona – Žydrūnė – Žydrūnas
Zyberto spaustuvė
Zyberto spaustuvė – spaustuvė ir leidykla, veikusi 1865–1944 m. Klaipėdoje, dabartinio viešbučio „Viktorija“ vietoje.
Istorija
Buvusi „F. V. Horcho našlės“ spaustuvė, kurią 1865 m. nusipirko Šilokarčemos (dab. Šilutė) spaustuvėlės savininkas Frydrichas Vilhelmas Zybertas. F. V. Zybertui mirus, 1900 m. savininku tapo jo sūnus Hermanas Vilhelmas Zybertas, nuo 1922 m. priklausė akcinei bendrovei, į kurią įėjo ir Zybertų šeimos nariai. 1866 m. F. V. Zybertas nusipirko E. Vaikinio, o 1872 m. – A. H. Štobės spaustuves ir tapo viso krašto poligrafijos pramonės savininku.
Įmonė turėjo spaustuvę, litografiją, knygrišyklą, knygyną. Spaudos įmonėje buvo leidžiamos knygos, įvairūs smulkūs leidiniai lietuvių kalba, skirti Mažajai Lietuvai. Įmonė leido laikraščius lietuvių ir vokiečių kalbomis. Pirmasis laikraštis, leistas nuo 1867 m. Klaipėdoje, buvo „Memeler Zeitung“ (Klaipėdos laikraštis). F. V. Zybertas 1872 m. nupirko ir iki 1944 m. leido žymiausią leidinį – dienraštį „Memeler Dampfboot“ (Klaipėdos garlaivis). Zyberto spaustuvė spausdino periodinius leidinius „Pakajaus balsas“, „Keleivis“, „Lietuviškos kalendros“. 1905–1940 m. čia ėjo „Lietuviška ceitunga“, nuo 1923 m. žurnalas „Žiburėlis“.
F. V. Zybertas ir jo vardu pavadinta įmonė iki 1919 m. parengė gausų būrį poligrafininkų. Bendrovės nuveiktus darbus temdo prieš Antrąjį pasaulinį karą skleista priešiška Lietuvai propaganda. Po karo spaustuvės įkūrėjo vaikaitis Frydrichas Vilhelmas Zybertas įmonę atkūrė Oldenburge (Vokietija), ten atnaujino ir „Memeler Dampfboot“ leidimą.
Kalėjimo bėgliai
2003 m. FOX nebuvo užtikrinti dėl serialo sėkmės, todėl jį atmetė. Augant panašaus tipo serialų „Dingę“ ir „24“ žiūrimumui, 2004 m. vis gi buvo priimtas sprendimas remti serialo gamybą. Pirmasis sezonas sulaukė daugybės teigiamų atsiliepimų iš kritikų ir visuotinio publikos pripažinimo. Serialas buvo toks sėkmingas, jog siužetas pratęstas 9 papildomomis serijomis. Antrasis sezonas taip pat sulaukė daug teigiamų vertinimų, tačiau šį kartą dalis kritikų laikėsi nuomonės, jog serialas užsitęsė ir tapo nuspėjamas.
2005 m. Kalėjimo bėgliai buvo nominuoti „Auksinio gaublio“ apdovanojimuose „Geriausia TV drama“ kategorijoje, o 2006 m. „Žmonių pasirinkimo apdovanojimuose" serialas laimėjo apdovanojimą kategorijoje „Mėgstamiausia nauja TV drama“.
CF Gloria Bistrița
Bistricos „Gloria“ – Rumunijos futbolo klubas iš Bistricos.
Istorija
Klubo ištakos siekia 1922 m. Komanda išformuota 2015 m.
Kalėjimo bėgliai
Serialo sėkmė įkvėpė trumpus video mobiliems telefonams, vaizdo žaidimus, serialo tema buvo išleistas specialus žurnalas ir su siužetu susijęs romanas.
2016 m. sausį, po ilgos pertraukos, FOX paskelbė apie naująjį, penktąjį, Kalėjimo bėglių sezoną. Devynių serijų sezono premjera įvyko 2017 m. balandžio 4 d. 2018 m. sausį FOX patvirtino, jog yra 6 serialo sezono kūrimo užuomazgų, tačiau 2019 m. rugpjūtį buvo pranešta, jog serialo atgaivinti nežadama, o 2020 m. patvirtinta, jog vieną pagrindinių serialo herojų įkūnijantis W. Miller į serialą sugrįžti nežada.
Nuo 2006 m. serialas rodytas Lietuvoje, per TV3 kanalą.
Siužetas
1 sezonas
Pirmasis sezonas sukasi aplink Lincoln Burrows išgelbėjimą iš kalėjimo. Į įkalinimo įstaigą vyras patenka apkaltintas JAV viceprezidentės Caroline Reynolds brolio Terrence Steadman nužudymu. Lincoln yra skiriama mirties bausmė, o jos laukti jis yra siunčiamas į Fox River kalėjimą. Lincoln brolis, statybos inžinierius, Michael Scofield, sugalvoja pabėgimo iš kalėjimo planą. Norėdamas taip pat patekti į Fox River kalėjimą Michael įvykdo apiplėšimą, dėl kurio atsiduria toje pačioje įkalinimo įstaigoje. Lincoln bando padėti jo vaikystės draugė, advokatė Veronica Donovan. Tačiau, Lincoln „pakišo" slaptieji agentai priklausantys slaptai organizacijai „Kompanija“, todėl jie bando užtikrinti, jog Lincoln bus atlikta mirties bausmė. Serialo finale pasinaudoję galimybe išsikasti tunelį po kalėjimu broliai kartu su kitais 6 kaliniais: Fernando Sucre, Thodoreu „T-Bag“ Bagwell, Benjamin Miles „C-Note“ Franklin, Davin „Tweener“ Apolkiu, John Abruzzi ir Charles „Haywire“ Patoshnik pabėga iš kalėjimo.
2 sezonas
Sezone veiksmas sukasi aplink aštuonių pabėgėlių likimą.
Serialo kūrėjas Paul Scheuring serialo antrąjį sezoną apibūdina kaip amerikiečių filmą „Bėglys“ padaugintą iš aštuonių ir sako, jog tai galėtų būti antroji „Didysis pabėgimas“ dalis. Antrajame sezone bėgliai išsiskirsto ir bėga per šalį siekdami savo tikslų. Kalėjimo prižiūrėtojas Brad Bellick yra atleidžiamas dėl kalinių pabėgimo, todėl iš keršto nusprendžia pats juos sučiupti ir gauti siūlomą premiją. Federalinis agentas Alexander Mahone yra paskiriamas sugauti visus aštuonis bėglius, tačiau jis dirba „Kompanijai“, todėl tikslas yra ne tik bėglius sugauti, bet ir nužudyti.
Sezono finale maždaug pusė pabėgėlių yra nužudyti arba sulaikyti, tačiau broliams pavyksta pasiekti Panamą. Michael, T-Bag, A. Mahone ir B. Bellick yra sulaikomi Panamos valdžios ir įkalinami federaliniame Sonos kalėjime.
Trečiame serialo sezone pagrindinis veiksmas vyksta Sonos kalėjime, kuriame Michael vėl rezga pabėgimo planą. Sona – kalėjimas saugomas tik iš išorės. Sargybos viduje nebėra dėl riaušių. Kaliniai aprūpinami vandeniu ir maistu, kuriuo pasidalinti turi savarankiškai. Aplinką stebi ginkluoti sargybiniai, šaunantys vos tik pamatę bėglį. Sezone Lincoln susisiekia su Gretchen Morgan („Kompanijos" darbuotoja, atsakinga už veiklą Panamoje), kuri pagrobė jo sūnų LJ ir Sarą (Michael mylimąją). Lincoln sužino, jog „Kompanijos" tikslas pasinaudoti Michael iš Sonos laisvinant James Whistler. G. Morgan blefuodama inscenizuoja Michael mylimosios Saros mirtį, todėl pavykus ištrūkti iš Sonos Michael turi tik vieną tikslą - atkeršyti.
4 sezonas
Sezone istorija sukasi aplink JAV nacionalinio saugumo departamento agento Don Self siekį gauti „Kompanijos" slapčiausią prietaisą – Silę. Nors daugelis mano, kad Silė yra „Kompanijos" „juodoji knygelė“, vėliau paaiškėja, jog joje yra informacija kaip pagaminti pažangų atsinaujinančios energijos elementą galintį pakeisti pasaulį. Sezone paaiškėja, jog Sara yra gyva, o draugu tapęs kalėjimo prižiūrėtojas B. Bellick paaukoja savo gyvybę dėl Silės gavimo. Paaiškėja, kad D. Self dirba, kaip dvigubas agentas su tikslu gauti Silę sau ir parduoti ją už didžiausią atlygį.
Sezono pabaigoje dėl Silės varžosi ne tik D. Self, „Komanija", Michael ir jo draugai, bei ir Michael mama. Silė lieka Michael rankose. Galiausiai Silė įkeičiama į pačio Michael ir jo draugų laisvę.
5 sezonas
2015 m. birželį FOX pranešė, jog Kalėjimo bėgliai sugrįžta į ekranus. Tęsinyje veiksmas vyksta praėjus 7 metams po paskutinių įvykių. Nepaisant to, jog Michael serialo pabaigoje mirė ir šou taip turėjo ir pasibaigti, generalinė FOX direktorė Dana Walden pasakė, jog tęsinys logiškai ir įtikinamai paaiškins, kodėl kiti personažai liko gyvi. 2016 m. sausį buvo paskelbta, jog sezone buvo 9 serijos. 2016 m. kovą patvirtinta, jog Sarah Wayne Callies, Amuary‘ Nolasco, Robert Knepper‘, Rockmond Dunbar ir Paul Adelstein vėl pasirodys seriale. Filmavimas prasidėjo 2016 m. balandį Vankuveryje, taip pat Maroko miestuose: Rabate, Kasablankoje ir Uarzazate. Sezono premjera įvyko 2017 m. balandžio 4 d.
Aktoriai ir jų personažai
Seriale „Kalėjimo bėgliai“ visuose sezonuose yra tiek pagrindiniai aktoriai, tiek kviestinės žvaigždės. Pirmame sezone yra 10 pagrindinių aktorių – visų jų veiksmas vyksta Fox River. Antrajame sezone yra 9 pagrindiniai aktoriai – trys personažai iš serialo pasitraukia. Trečiasis sezonas pristato 3 naujus personažus – du iš jų Sonos kaliniai.
Daugiausiai pasikeitimų seriale įvyksta dėl personažų mirties. Serialo kūrėjas Paul Scheuring aiškina, jog veikėjų mirtys priverčia auditoriją jaudintis, taip pat nebereikia kurti istorijos, kuri iliustruotų visų pabėgėlių likimus. Tik tu personažai – Michael‘as Scofield‘as ir Lincoln‘as Burrows‘as pasirodo kiekvienoje serialo serijoje.
Lincoln vidurinės nebaigęs ir neteisingai mirties bausme nuteistas vyras. D. Purcell buvo pasamdytas likus vos 3 dienoms iki filmavimų pradžios. Jis paskutinis aktorius prisijungęs prie komandos. Atrankoje          D. Purcell dalyvavo vis dar turėdamas Tommy Ravetto vaidmenį seriale „Šiaurinis krantas“. Dirbdamas John Doe aktorius buvo užmezgęs malonius santykius su FOX, todėl į serialą jam buvo patekti lengviau. miniatiūra|https://prisonbreak.fandom.com/wiki/Season_1 Pirmas įspūdis neįtikino serialo kūrėjo P. Scheuring, jog aktorius tinkamas šiam vaidmeniui. Atrankoje Purcell dalyvavo su turėdamas vešlius plaukus ir stiprų įdegį. Nepaisant to, dėl puikių aktorinių sugebėjimų    D. Purcell gavo vaidmenį. Pirmą filmavimo dieną D. Purcell pasirodė nuskusta galva. Šis poelgis pribloškė P. Scheuring – du pagrindiniai serialo aktoriai idealiai atitiko personažus.
Michael yra Lincoln brolis. Prieš visą savo laiką paskirdamas brolio bylai Michael buvo statybų inžinierius. Norėdamas išgelbėti brolio gyvybę Michael sukuria sudėtingą ir įmantrų planą kaip pabėgti iš kalėjimo. Interviu metu serialo kūrėjas Paul Scheuring pripažino, jog dauguma aktorių, kurie norėjo gauti šį vaidmenį bandė vaidinti labai paslaptingus, tačiau tai buvo per daug lėkšta ir netikra. Likus savaitei iki serialo kūrimo pradžios W. Miller pasirodė atrankoje ir sužavėjo P. Scheuring savo pasirodymu. Jis buvo pasamdytas sekančią dieną.
F. Sucre su Michael susidraugauja Fox River kalėjime. F. Sucre tikslas – ištrūkti iš kalėjimo ir grįžti pas mylimąją, kuri laukiasi jo vaiko.
Iš pradžių aktorius A. Nolasco manė, jog tai vienas iš tų serialų, kuris nebus populiarus. A. Nolasco pripažino, kad skaityti jam visai nepatinka, tačiau jis buvo sužavėtas serialo scenarijumi, kuris anot jo turi daug netikėtų siužeto vingių. Aktorius taip pat sakė, jog labai jaudinosi prieš paskutinę šio vaidmens atranką – jaudulys dar labiau padidėjo, kai serialo kūrėjas Paul Schuering pasakė, kad A. Nolasco yra jo geriausias pasirinkimas. Vėliau, aktorius gavo vaidmenį.
T-Bag visuose 5 sezonuose įkūnija gudrų, žiaurų, manipuliuojantį psichopatą, dažniausiai nevertinamą jį supančių žmonių. T-Bag padarys viską, kad pasiektų savo tikslą.
Veronica yra Lincoln ir Michael vaikystės draugė, advokatė. Michael prašymu Veronica sutinka peržvelgti Lincoln bylą ir įsitikina, jog jis nekaltas. Ji tampa Lincoln advokate ir pirmajame sezone yra viena pagrindinių veikėjų.
Dėl savo praeities, J. Abruzzi Fox River kalėjime turi didelį autoritetą. Prieš atsidurdamas kalėjime vyras buvo Čikagos mafijos lyderis.
J. Abruzzi sutinka prisidėti apie Michael pabėgimo plano ir parūpinti privatų lėktuvą po pabėgimo nugabensiantį kalinius į saugią vietą. Mainais Michael jam išduoda priešo, su kuriuos J. Abruzzi nori susidoroti, slėptuvę.
Brad Bellick yra aukščiausias pareigas einantis Fox River kalėjimo prižiūrėtojas.
Perskaitęs bandomąjį serialo scenarijų Wade Williams dėl savo 4 metų dukros nenorėjo įkūnyti, pasak jo, žiauraus ir niekingo personažo. Tačiau, W. Williams vadybininkas įtiko aktorių dalyvauti atrankoje ir jis gavo B. Bellick vaidmenį.
Sara yra Fox River kalėjimo daktarė ir gubernatoriaus, susijusio su Lincoln pasodinimu į kalėjimą, Fank Tancredi dukra. Ji pradeda jausti simpatiją Michael, todėl prisideda prie jo pabėgimo. Galiausiai Sara prisideda prie bėglių. S. W. Callies buvo pirmoji aktorė, kurią prodiuseriai pasirinko kaip tinkamiausią šiam vaidmeniui.
P. Kellerman pristatomas kaip slaptasis agentas dirbantis JAV viceprezidentei. Jo užduotis užtikrinti, jog Lincoln Burrows egzekucija pavyktų sklandžiai. Kaip vienas pagrindinių veikėjų Kellerman vaizduojamas 1 ir 2  sezonuose. Vėliau, svarbų vaidmenį, suteikdamas bėgliams laisvę, jis atlieka paskutiniuose serialo sezonuose.
Ilgėdamasis savo šeimos „C-Note“ šantažuoja Michael, siekdamas prisidėti prie pabėgimo komandos. Kaip pagrindinis veikėjas B. Franklin vaizduojamas 1 ir 2 sezonuose.
Antrame sezone A. Mahone seriale vaizduojamas kaip FTB agentas, kurio užduotis sugauti bėglius. Agentas intelektualiai prilygsta Michael. 3 sezone jis yra įkalintas Sonoje kartu su Michael ir galiausiai tampa jo sąjungininku 4 sezone.
J. Whistler yra įkalintas Sonoje dėl mero sūnaus nužudymo. Personažas tampa vienu pagrindinių veikėjų 3 sezone, taip pat vaidina 1-oje 4 sezono serijoje.
Vienas pagrindinių veikėjų 3 sezone. „Lechero" yra Sonos kalinys valdantis kalėjimą kaip diktatorius. Laisvėje jis buvo Panamos narkotikų „baronas“.
Sofia 3 sezone pristatoma kaip J. Whistler mergina. 4 sezono pradžioje ji pradeda susitikinėti su Lincoln Burrows.
Prisistačiusi kaip „Susan B. Anthony“, Gretchen yra „Kompanijos“ agentė turinti užtikrinti sklandų James Whistler pabėgimą iš Sonos kalėjimo.
4 sezone D. Self yra pristatomas kaip JAV nacionalinio saugumo departamento specialusis agentas, kuris susivienija su bėglių komanda ir siekia nuversti „Kompaniją“.
5 sezone Jackob yra naujasis Saros vyras ir ekonomikos profesorius, kuris kaip paaiškėja vėliau yra CŽV agentas atsakingas už Michael dingimą.
Pasipriešinimo prieš Islamo valstybę lyderė Jemene seriale, pasirodo, kaip „C-Note“ draugė ir Lincoln mylimoji.
Michael kalėjimo kameros draugas ir partneris 5 sezone. Taip pat jis yra „T-Bag“ neteisėtas sūnus.
Sumanymas
Vėliau P. Scheuring idėją siūlė ir kitiems TV kanalams, tačiau jie manė, jog siužetas labiau tinkamas filmui, o ne serialui. Taip pat buvo svarstyta serialą daryti tik 14 serijų formato – šia užduotimi susidomėjęs buvo Steven Spielberg, prieš imdamasis „Pasaulių karo“ projekto. Remiantis dideliu panašių serialų – „Dingę“ ir „24“ – populiarumu, 2004 m. FOX nusprendė prodiusuoti serialą. Bandomasis epizodas buvo nufilmuotas praėjus metams nuo tada, kai P. Scheuring parašė scenarijų.
Filmavimas
Didžioji dalis pirmojo sezono buvo nufilmuota Čikagoje ir aplink. 2002 m. uždarytas Joliet kalėjimas tapo Kalėjimo bėglių filmavimo aikštele – Fox River kalėjimu. Lincoln kameros, ligonines ir kalėjimo kiemo scenos buvo nufilmuotos Joliet. Tariamai, Lincoln kamera buvo ta, kurioje kalėjo serijinis žudikas John Wayne Gacy. Ne vienas komandos narys atsisakė užeiti į šią kamerą. Jie tikėjo, jog ji gali būti apsėsta. Kitos filmavimo vietos, įskaitant kalėjimo kamerų bloką, kalėjime buvo pastatytos. Kalėjimo kameros buvo daug didesnės nei realiame kalėjime. Norėta turėti daugiau vietos tiek aktoriams, tiek filmavimo kameroms. Išorinės scenos buvo filmuojamos aplink Čikagą, Vudstoką, ir Joliet kalėjimą. Filmavimai vyko ir tarptautiniame O‘Haro oro uoste, Toronte, Ontarijuje. Ilinojaus valstijoje vienos serijos „pagaminimas“ kainavo maždaug 2 mln. JAV dolerių. Vien tik 2005 m. Kalėjimo bėgliai atsiejo per 24 mln. JAV dolerių.
2006 m. birželio 15 d. pradėtas filmuoti antrasis sezonas. Veiksmas dėl tinkamos vietovės, arti ir užmiestis ir miestas, vyko Dalase, Teksase. Pasirinkti 30 km spinduliu nuo Dalaso nutolę miesteliai: Little Elm, Mineral Wells ir Mckinney. Buvo tikėtasi, jog šio sezono gamybai bus išleista per 50 mln. JAV dolerių. Paskutiniai 3 sezono epizodai buvo filmuojami Floridoje – ten bandyta atkurti Panamą. Nufilmuoti kiekvieną seriją užtruko 8 dienas, o viena serija kainavo maždaug 1,4 mln. JAV dolerių.
Trečiasis sezonas buvo nufilmuotas Dalase – vienos serijos biudžetas buvo 3 mln. JAV dolerių. Keletas scenų, kurioje Lincoln ir Gretchen derasi dėl pabėgimo iš Panamos kalėjimo, buvo nufilmuoti Panamos miesto rajone – Casco Viejo. Ketvirtajam sezonui veiksmas buvo perkeltas į Los Andželą.
Muzika
Teminę bei foninę kiekvienos serijos muziką sukūrė kompozitoriaus Ramin Djawadi. R. Djawadi ir Ferry‘ Corsten sukūrė teminės muzikos remiksą pavadinimu „Kalėjimo Bėglių Tema". Jis kaip singlas     2006 m. buvo išleistas „FOX MUSIC“.
Formatas
Kalėjimo bėglių formatas yra panašus į serialo „24“. Tai serialui sukurta nuoseklios istorijos struktūra. 2009 m. TV kritikų asociacijos narys Kevin Reilly žurnalistams sakė, kad serialas pasibaigs kartu su 4 sezonu. Mažėjant serialo reitingams K. Reilly tikino, jog mažėja kūrėjų kūrybiškumas: „Serialas išsisėmė, atėjo tas metas, kai jauti, jog visos istorijos jau papasakotos ir tiesiog norisi stiprios pabaigos“. Nepaisant to, po serialo pabaigos K. Reilly buvo pozityvus: „Pabaiga buvo labai gera. Supratau, jog tai pabaiga, tai buvo šokiruojanti ir stulbinanti idėja.“
Apdovanojimai ir nominacijos
Tik pradėjus rodyti serialą pirmosios 13 serijų buvo tokios sėkmingos, jog buvo nominuotos pirmajam apdovanojimui. 2005 m. Žmonių pasirinkimo apdovanojimuose serialas buvo nominuotas "Mėgstamiausia nauja TV drama: kategorijoje. Nors tąkart apdovanojimas nebuvo laimėtas, visai netrukus 2006 m. sausį jis atsidūrė Kalėjimo bėglių komandos rankose, kai nurungė visus konkurentus toje pat kategorijoje kaip ir pernai. Taip pat 2006 m. serialas pasirinktas 2 nominacijom 63 Auksinio gaublio apdovanojimuose; „Geriausia TV drama“ ir „Geriausias TV dramos aktorius (nominacija skirta Wentworth Miller). 2006 m. Televizijos kritikų asociacijos apdovanojimuose serialas buvo vėl buvo nominuota „Geriausia nauja drama“ kategorijoje.
Golemas
thumb|Molinis Prahos golemas Golemas (senovės hebr. gōlem  – „nesusiformavusi, beformė masė“, „embrionas“) – žydų legendinė būtybė. Golemas būdavo suformuojamas iš molio ar purvo ir atgaivinamas magija. Viduramžiais buvo manyta, kad golemus valdo galingi burtininkai, kurie visiškai valdė savo nemąstančių tarnų veiksmus.
Judaizmas
Tanache šis žodis pasirodo vos kartą (Ps 139:16). Tik ankstyvajame judaizme jis ima reikšti įsivaizduojamą būtybę, stebuklingai sukurtą iš purvo. Pirmoji istorija apie rabino sukurtą golemą paliudyta Babilonijos Talmude: "Rava pasakė: jei teisuolis norėtų, galėtų kurti pasaulį, nes parašyta: Bet jūsų kaltės atskyrė jus nuo jūsų Dievo (Iz 59:2). Mat Rava sukūrė žmogų ir pasiuntė jį r. Zeirai. Rabinas į jį kreipėsi, bet tas neatsakė. Tada jis tarė: Tu esi nuo pamaldžiųjų; grįžk į savo dulkes" (Sanhedrin 65b). Jau ši istorija perteikia vėlesnių legendų metmenis: golemus gali kurti tie, kurie Dievui labai artimi ir dalinasi su Juo išmintimi ir galia, tačiau "pamaldžiojo" kūrinys - golemas - tėra tik šešėlis to, ką sukuria Dievas.
Valdymas ir aktyvacija
Golemo turėjimas ir valdymas buvo laikomi neapsakomos galios ir šventumo simboliu. Viduramžiais buvo žinoma daugybė pasakojimų apie rabinus ir golemus. Daugelyje pasakojimų minimi magiški ir religiniai žodžiai, kurie prikeldavo golemą. Minima, kad golemas aktyvuojamas jam ant kaktos užrašius ar po liežuviu pakišus lentelę su žodžiu „Emet“ (hebr. אמת – „tiesa“). Golemas „išjungiamas“ ištrynus žodžio „Emet“ pirmą raidę, tada gaunamas „Meit“ (hebr. מת – „negyvas“). Kitoje versijoje golemą atgaivina frazė "Dievas yra tiesa"; nutrynus alefą, susidaro žodžiai "Dievas yra miręs" - religingam senovės žydui ne tik šventvagystė, bet ir oksimoronas, nepamąstoma mintis.
Viduržemis
Vidùržemė, arba Vidùržemis – Dž. R. R. Tolkino sukurto pasaulio Ardos dalis (žemynas). „Viduržemė“ – pažodinis senosios anglų kalbos žodžio middangeard (šis pasaulis, žmonių gyvenamos žemės) vertimas. Tolkino kalbomis Quenya ir Sindarin ši Ardos dalis vadinta atitinkamai Endor (Endóre) ir Ennor. Tolkino mitologijose Arda yra mūsų Žemė gilioje senovėje, o Viduržemės šiaurė ilgainiui virto Eurazija.
Pavadinimas
Žodis „vidurinė žemė, viduržemė“ buvo senojoje anglų (middanġeard), vidurinėje anglų (midden - erd arba middel - erd), senojoje islandų (Midgard) kalbose. Tai yra germaniškas graikiško žodžio οικουμένη (oikoumene) atitikmuo. Oikoumene – tai „vieta, kur gyvena žmonės“, fizinis pasaulis kaip priešprieša neregimiesiems.
Tolkiną taip pat įkvėpė ši ištrauka iš Cynewulfo poemos Crist:
Eala earendel engla beorhtast / ofer middangeard monnum sended.
Vardas „earendel“, kuris reiškia Aušrinę žvaigždę, o kartais vartojamas kaip vienas Kristaus vardų, buvo vienas tų ne iki galo aiškios kilmės senųjų angliškų tekstų žodžių, kurie tapo įkvėpimo šaltiniu sukurti jiems savitas etimologijas. Taip Tolkino mitologijose atsirado personažas Eärendil (Earendilis) – jūreivis, išprašęs iš Ardos galingųjų pagalbą elfams ir žmonėms, ir paskui pasiųstas plaukti dangumi kaip žvaigždė.
Terminą „Viduržemė“ Tolkinas pradėjo naudoti 4-tojo dešimtmečio pradžioje. Juo buvo pakeistos ankstesnės tą patį regioną apibūdinanusios sąvokos „Great Lands“ (Plačiosios žemės), „Outer Lands“ (Išorinės žemės), „Hither Lands“ (Šiapusinės žemės). Viduržemė yra vienas iš Ardos žemynų, esantis į rytus nuo didžiosios jūros Belegaero, kuri jį skiria nuo Amano. Neretai klystama, pavadinant Viduržeme visą Tolkino aprašytą pasaulį: tam turėtų būti naudojamas pavadinimas Arda, arba tiesiog Žemė.
Žemėlapiai
Viduržemės dalių, kuriose vyksta „Hobito“, „Žiedų valdovo“ ir „Silmarillion“ veiksmas, žemėlapiai yra pridėti prie šių knygų. Šiuos žemėlapius Dž. R. R. Tolkinas parengė drauge su sūnumi Kristoferiu (Cristopher). „Silmarillion“ žemėlapiuose vaizduojamas kraštas Beleriand (Beleriandas) „Žiedų valdovo“ žemėlapiuose neegzistuoja, nes po Pirmojo Viduržemės amžiaus („Žiedų valdovo“ veiksmas vyksta Trečiajame) Beleriandas buvo užtvindytas.
Jodie Foster
Džodi Foster (, tikr. Alicia Christian Foster; g. 1962 m. lapkričio 19 d.) – JAV aktorė, režisierė ir prodiuserė.
Foster pradėjo vaidinti televizijos reklamose, kai jai buvo treji. Pirmą svarbų vaidmenį atliko būdama trylikos 1976 m. filme „Taksi vairuotojas“, kur suvaidino mažametę prostitutę Airisę. Už ši vaidmenį ji buvo nominuota Oskaro apdovanojimams geriausios antro plano aktorės kategorijoje. Tais pačiais metais nusifilmavo kultiniame filme „Mergaitė, gyvenanti miestelio pakrašty“. 1989 m. pelnė Oskarą geriausios aktorės kategorijoje už išprievartautos aukos vaidmenį filme „The Accused“ (1988 m.). 1991 m. vaidino gabią FTB praktikantę Larisę Starling, dalyvaujančią serijinio žudiko paieškoje, filme „Avinėlių tylėjimas“. Šis vaidmuo jai atnešė tarptautinį pripažinimą ir antrąjį geriausios aktorės Oskaro apdovanojimą. Ketvirtąją Oskaro nominaciją pelnė už atsiskyrėlės vaidmenį filme „Nelė“ (1994 m.). Kitus žymesnius vaidmenis atliko filmuose „Bugsy Malone“ (1976 m.), „Beprotiškas penktadienis“ (1976 m.), „Candleshoe“ (1977 m.), „Maverikas“ (1994 m.), „Kontaktas“ (1997 m.), „Ana ir karalius“ (1999 m.), „Panikos kambarys“ (2002 m.), „Skrydžio planas“ (2005 m.), „Savas žmogus“ (2006 m.), „Nepalaužiama drąsa“ (2007 m.), „Nimės sala“ (2008 m.) ir „Kivirčas“ (2011 m.), už kurį buvo nominuota Auksinio gaublio apdovanojimui.
Foster vaidino įvairaus žanro filmuose, nuo filmų šeimai iki siaubo. Be dviejų Oskarų, ji taip pat pelnė tris BAFTA, du Auksinio gaublio, po vieną Ekrano aktorių gildijos ir Žmonių pasirinkimo apdovanojimus bei dvi Emmy nominacijas.
Klaipėda (dienraštis)
thumb|200px|Tarybinė Klaipėda, 1984 m. thumb|200px|Savaitgalio „Klaipėda“, 1990 m. thumb|200px|Laikraščio „Tarybinė Klaipėda“ vasaros priedas, 1988 m.
Klaipėda – Lietuvos dienraštis, leidžiamas Klaipėdoje nuo 1945 m. lapkričio 7 d. Platinamas Klaipėdoje ir apskrityje. Išeina lietuvių kalba šešis kartus per savaitę. Laikraščio skaitytojai gali rasti straipsnių uostamiesčio aktualijų, Lietuvos ir pasaulio naujienų, sporto įvykių, sveikatos, jūros temomis.
Istorija
1945 m. lapkričio 7 d. pradėtas leisti rusų kalba, pavadinimu Советская Клайпеда („Tarybinė Klaipėda“). Nuo 1950 m. leidžiamas ir lietuvių kalba. Nuo 1990 m. sausio 3 d. eina „Klaipėdos“ pavadinimu.
Spausdino Klaipėdos „Ryto“ spaustuvė. Tiražas 1981 m. – po 30 000 egz. lietuvių ir rusų k., 1989 m. – 44 600 egz. lietuvių k. ir 22 300 egz. rusų k., 1997 m. – 14 000 egz. lietuvių k. ir 9000 egz. rusų k. 1991–1992 m. buvo leidžiamas savaitinis priedas „Visiems“ lietuvių (4400 egz.) ir rusų (24 00 egz.) kalbomis. Nuo 1994 m. leidžiamas priedas žurnalas „Jūra“. Leisti ir kiti priedai. Nuo 1994 m. liepos dienraštis išeina 6 kartus per savaitę. Nuo 2007 m. spalio 1 d. nebeleidžiamas „Klaipėdos“ laikraštis rusų kalba. Nuo 2010 m. gegužės mėn. pradėtas leisti savaitraštis rusų kalba tokiu pat pavadinimu – „Klaipėda“.
Nuo 2007 m. leidėjas – „Diena Media News“. 2006–2009 m. spausdintas UAB „Diena Media Print“ spaustuvėje.
Gauti apdovanojimai
„Klaipėdos“ dienraščio žurnalistai kasmet įvertinami „ŽENIA“ apdovanojimais. 2007 m. juos gavo Česlovas Kavarza ir Romualdas Pauliukevičius, 2010 m. Asta Aleksėjūnaitė, Valdemaras Puodžiūnas.
Metų klaipėdietės rinkimai
Nuo 2003 m. „Klaipėdos“ dienraštis organizuoja labiausiai miestui ir jo žmonėms nusipelniusios moters rinkimus. Klaipėdiečiai patys pasiūlo pretendentes į Metų klaipėdietės titulą ir patys išrenka labiausiai jo vertą moterį.
2003–2011 m. titulas suteiktas Skaistutei Idzelevičienei, Klaudijai Bobianskienei, Aldonai Grigaliūnienei, Olgai Žalienei, Kristinai Vintilaitei, Žanetai Norkuvienei, Ingai Grubliauskienei, Nijolei Hansen, Loretai Bosienei, Jurgai Karčiauskaitė-Lago.
ZID
ZID, Degtiariovo vardo gamykla (, ОАО «ЗиД») - Rusijos karinio pramonės komplekso gamykla Kovrovo mieste (Vladimiro sritis, Rusija).
Oficialiai teigiama, kad gamykla įkurta 1916 m. rugpjūčio 27 d., kai pradėta statyti Kovrovo kulkosvaidžių gamyklos korpusus. 1917 m. rugpjūčio 12 d. gamykla išleido pirmuosius kulkosvaidžius. Dabartinį pavadinimą gamykla gavo 1949 m.
Dabar gamykla įeina į 200 stambiausių Rusijos įmonių. Karinė ir civilinė produkcija eksportuojama į >10 pasaulio šalių.
Motociklai ir panašūs gaminiai
thumb|right|250px|ZID gamybos motociklas Sova-175
Įžymūs žmonės
Degtiariovo vardo gamykloje dirbo žinomi ginklų konstruktoriai:
Aroideae
Aroideae – aroniečių (Arales) eilės aroninių (Araceae) šeimos augalų pošeimis.
Patricia Kelly
miniatiūra Patricija Kely (, g. 1969 m. lapkričio 22 d. Gamonale, Ispanija) – dainininkė iš airių-vokiečių grupės The Kelly Family.
Biografija
Patricija – šeštas vaikas šeimoje, iš dvylikos. Patricijos mama mirė kai jai buvo 12 metų, o jauniausiam Patricijos broliui tebuvo 10 mėnesių.
Patricija buvo mėgstamiausia grupės mergaite nuo mažų dienų iki dabar. 1995 m. patyrė nelaimingą atsitikimą, po kurio labai suprastėjo sveikata. Dėl prastos atminties per koncertus po ranka kartais turėdavo dainų žodžius. Patricija šoka tradicinius airių šokius, nors net tris kartus buvo susilaužiusi koją. Kalba 8 kalbom: anglų, gaelic, vokiečių, prancūzų, ispanų, olandų, rusų ir italų. Groja gitara, arfa, pianinu, akordeonu, perkusiniais instrumentais.
2001 m. susituokė su rusu Deniu Savinkinu. Turi du vaikus: Aleksandrą ir Ignacijų.
Bruchas
Bruchas arba Znamenka (, nuo 1945 m., nuo 1950 m. ) – gyvenvietė dab. Kaliningrado srities vakarinėje dalyje, Gurjevsko rajone, nuo 2008 m. birželio 30 d. Dobrino kaimo gyvenvietės kaimas.
Istorija
Sembos žemės kaimo pavadinimas vokiškos kilmės. 1818–1871 m. Prūsijos karalystės Rytų Prūsijos provincijos, 1871–1918 m. Vokietijos imperijos, 1918–1933 m. Veimaro respublikos, 1933–1945 m. Trečiojo reicho Karaliaučiaus apygardos Karaliaučiaus apskrities, nuo 1939 m. Sembos apskrities Kugių dvaro palivarkas. 1946 m. balandžio 7 d. – rugsėjo 7 d. Noihauzeno rajono, vėliau Gurjevsko rajono kaimas, nuo 1947 m. birželio 17 d. Jaroslavskojės, nuo 1953 m. vasario 9 d. iki 2008 m. birželio 30 d. Kosmodemjanskojės apylinkės kaimas.
Zenonas Mikšys
Zenonas Jonas Mikšys (1935 m. birželio 23 d. Skiemonyse, Utenos apskritis – 2018 m. birželio 18 d. Vilniuje) – Lietuvos žurnalistas, publicistas.
Biografija
Tėvams persikėlus, augo Šaukėnuose (Kelmės r.), Šeduvoje (Radviliškio r.), nuo 1952 m. Anykščiuose. Mokėsi Šiaulių J. Janonio, Šeduvos vidurinėse mokyklose, 1953 m. baigė Anykščių vidurinę mokyklą. 1953–1958 m. Vilniaus universitete studijavo lietuvių kalbą ir literatūrą, žurnalistiką.
Į spaudą pradėjo rašyti dar būdamas moksleivis. Bendradarbiavo tuometiniuose moksleivių ir jaunimo periodiniuose leidiniuose, Šiaulių miesto laikraštyje „Raudonoji vėliava“, Šiaulių srities laikraštyje „Leniniečio kelias“, Šeduvos, Radviliškio rajonų laikraščiuose „Spalio vėliava“, „Raudonoji žvaigždė“.
Nuo 1958 m. dirbo Anykščių rajono laikraščio „Kolektyvinis darbas“ redakcijoje literatūriniu bendradarbiu, iki 1965 m. respublikinio laikraščio „Tiesa“ redakcijos pramonės skyriaus korespondentas. 1965–2002 m. Lietuvos radijo Informacijos redakcijos redaktorius, korespondentas. Rengė įvairios tematikos interviu, reportažus, korespondencijas. 2002–2016 m. žurnalo „Mokslas ir technika“ bendradarbis.
Wishlist
Dainų sąrašas
Visas dainas parašė Eddie Vedder, išskyrus, kur išskirta.
Paul Landers
thumb|Paul Landers Paul Landers (g. Heiko Paul Hiersche, 1964 m. gruodžio 9 d. Rytų Berlyne, Vokietijos Demokratinėje Respublikoje) – Vokietijos muzikantas, grupės Rammstein gitaristas.
Pirmoji grupė – Feeling B. Augo su tėvu ir motina, kuri vedė antrą kartą ir Paul išėjo iš namų būdamas šešiolikos, nes jo patėvis nenorėjo su juo gyventi. Daug metų gyveno su Flake, ir kažkur išvyko. Išsiskyręs, turi sūnų Emil. Būdamas dar jaunas mokėsi groti smuiku, pianinu ir gitara. Ryžtingai nusprendė iš jų pasirinkti gitarą. Dirbo bibliotekoje krosniakuriu. Ne iš karto jo vardas buvo Paul, jį pasikeitė savo tėvo garbei. Iki 13 metų buvo gimnastu. Be Feeling B grojo ir Die Firma grupėje.
Jukio Hatojama
Yukio Hatoyama (, g. 1947 m. vasario 11 d.) – Japonijos demokratų partijos pirmininkas, atstovaujantis Hokaido 9-ąją apygardą Atstovų Rūmuose. 2009 m. jo vadovaujamai partijai laimėjus visuotinius rinkimus, nuo 2009 m. rugsėjo 16 d. jis ėjo Ministro Pirmininko pareigas, kol 2010 m. birželio 2 d. pareiškė apie atsistatydinimą. Tai buvo jau ketvirtas Japonijos politikas, atsistatydinęs iš premjero posto nuo 2006 m.
Ankstyvas gyvenimas ir išsilavinimas
thumb|left|200px|[[Ichirō Hatoyama su savo dviem anūkais, Yukio ir Kunio.]] Hatojama gimė Tokijuje. Jo senelis – buvęs Japonijos ministras pirmininkas Ichirō Hatoyama, tėvas – buvęs Užsienio reikalų ministras Iichirō Hatoyama, motina – Bridgestone Corporation įkūrėjo Shojiro Ishibashi dukra. Ykuio ir jo brolis Kunio Hatoyama yra ketvirta Hatojamų šeimos politikų karta. Yukio baigė Tokijo universitetą ir įgijo Ph. D. laipsnį inžinerijoje Stanfordo universitete. Dirbo kaip mokslinis bendradarbis Tokijo Universitete, vėliau persikėlė į Senšiu universitetą, kur buvo paaukštintas į profesorių asistentą.
Politinė karjera
Hatojama dalyvavo rinkimuose Hokaido 38-oje apygardoje ir 1986 m. buvo išrinktas į Atstovų Rūmus valdančiųjų liberaldemokratų sąraše. 1993 m. jis šią partiją paliko ir kartu su Naoto Kan, Masayoshi Takemura bei Shuhei Tanaka įkūrė New Party Sakigake. Netrukus su Kan patys ir pasitraukę iš naujai įkurtos partijos įstojo į Japonijos demokratų partiją.
Yukio tapo partijos bei opozicijos pirmininku nuo 1999 iki 2002 m., kai atsistatydino prisiėmęs atsakomybę už įsivyravusią netvarką partijoje po gandų pasklidimo, kad partija žada jungtis su Ičiro Odzavos tuometine liberalų partija. Yukio buvo DPJ generaliniu sekretoriumi, pakeisdamas Odzavą po jo atsistatydinimo iš pirmininko pareigų 2009 m. gegužės 11 d. Hatojama vėl buvo išrinktas partijos pirmininku tų pačių metų gegužės 16 d., surinkęs 124 balsus iš 219, ir įveikęs priešininką Kacują Okadą.
Tapęs ministru pirmininku Hatojama išvedė pajėgas iš Afganistano, o nenorėdamas supykdyti Vašingtono pasiūlė 5 milijardus JAV dolerių rekonstrukcijai ir pagalbai Afganistane. Taip pat su JAV vyko derybos dėl bazių Okinavoje. Siekta plėsti bendradarbiavimą su Pietų Korėja, pagerėjo gana įtempti santykiai su Kinija.
Kefalonija
thumb|Kefalonijos kraštovaizdis Kefalonija (🇬🇷,, ) – didžiausia iš Jonijos salų vakarų Graikijoje. Jos plotas yra 734 km², tai didesnė iš dviejų salų, sudarančių Kefalonijos ir Itakės nomą. Kefalonijoje yra aštuonios iš devynių nomo savivaldybių, Itakė yra kitoje saloje.
Salos pavadinimas kildinamas mitologinio veikėjo Kefalo, nors pavadinimą galima suprasti ir tiesiogiai „galvos formos“.
Geografija
thumb|left|Kefalonijos vieta Graikijoje thumb|Garsus Myrto paplūdimys thumb|[[Fiskardas salos šiaurėje]] Nomo sostinė yra Argostolis Kefalonijos saloje. Saloje gyvena netoli 45 tūkst. žmonių, o 1990–2000 m. gyventojų prieaugis buvo 35-40 %. Oficialiai saloje gyvena 36 404 žmonės (2001 m.). Argostolyje gyvena trečdalis salos gyventojų. Liksoris yra antra pagal dydį gyvenvietė. Šiuose dviejuose miestuose gyvena ape du trečdaliai nomo gyventojų.
Sala kalnuota, aukštis iki 1628 m (Aino kalnas). Krantai žemi, vingiuoti. Paplitę karstiniai reiškiniai. Vyrauja subtropiniai krūmynai, pušynai, pasėliai (alyvmedžių, citrusinių, tabako plantacijos, vynuogynai).
Kefalonija yra seismiškai aktyvioje zonoje ir kiekvienais metais užfiksuojama daug nežymių žemės drebėjimų. 1953 m. žemės drebėjimas beveik visiškai sugriovė salą, tik Fiskardas šiaurėje liko nepaliestas.
Beveik visos Kefalonijos pavardės baigiasi „-atos“, o miestai ir kaimai turi galūnę „-ata“, pvz.: Valsamata, Frangata, Lourdata, Favata, Delaportata ir t. t.
Kefalonija taip pat žinoma dėl logerhedų vėžlių populiacijos, kuri deda kiaušinius Kaminijos paplūdimyje, prižiūrint Jūros vėžlių apsaugos bendruomenei.